
Acatistul Sfântului cuvios Sisoe cel mare 
(s.v. 6 iulie / s.n. 19 iulie) 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 

Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca să 


nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 

Crezul 


Cred Într-Unul Dumnezeu, Tatăl Atoțiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


traducere din limba sârbă 


Troparul Sfântului cuvios Sisoe cel mare (glasul 1): Locuitor pustiului şi înger în 
trup şi de minuni făcător te-ai arătat, purtătorule de Dumnezeu, părintele nostru 
Sisoe. Şi cu postul, cu privegherea, cu rugăciunea, cerești daruri luând, vindeci pe 
cei bolnavi şi sufletele celor ce aleargă la tine, cu credinţă. Slavă Celui ce ţi-a dat 
ție putere! Slavă Celui ce te-a încununat pe tine! Slavă Celui ce lucrează, prin tine, 
tuturor tămăduiri! 


Condacul Sfântului cuvios Sisoe cel mare (glasul al 4-lea): Sihăstrind, înger pe pă- 
mânt te-ai arătat, luminând, cuvioase, gândurile credincioşilor cu dumnezeieştile 
semne totdeauna. Pentru aceasta pe tine, Sisoe cu credinţă te cinstim. 


Condacul 1 

Ai fost ales, Sfinte cuvioase părinte Sisoe, ca minunat locuitor al pustiului Sfân- 
tului Antonie şi îndrumătorul nostru de rugăciune, iar acum stai înaintea tronului 
lui Dumnezeu! Îl lăudăm pe Domnul care te-a slăvit iar tu, având curaj înaintea 
Lui, fereşte-ne de toate primejdiile, apără mamele şi copii lor, iar noi strigăm către 
tine în vecii vecilor: Bucură-te, Sfinte cuvioase părinte Sisoe, slava și lauda mo- 
nahilor! 

Icosul 1 

Făcătorul Îngerilor şi Domnul puterii te-a ales să slăvești cu viaţa ta numele Prea- 
Sfintei Treimi, trăind ca şi călugăr, iar tu te-ai arătat cu adevărat om ceresc şi înger 
pământesc. Noi, văzând jertfele tale, îţi cântăm cu evlavie şi bucurie aşa: 
Bucură-te, cel care împodobeşti Biserica lui Hristos; 

Bucură-te, că eşti încununat cu o cunună a faptelor tale; 

Bucură-te, izvorul alinării suferinței şi al tuturor bunătăţilor; 

Bucură-te, că ai împlinit sfaturile Sfinților părinți; 

Bucură-te, că te laudă toţi cei ce au dragoste de haina monahală; 

Bucură-te, zelos mijlocitor pentru toţi creştinii şi copiii lor; 

Bucură-te, Sfinte cuvioase părinte Sisoe, slava şi lauda monahilor! 


Condacul 2 

Atotputernicul Dumnezeu, care a văzut curăția inimii tale ţi-a umplut inima cu ha- 
rul Său, din pântecele mamei, cuvioase părinte Sisoe, ca să-L slăveşti pe Hristos 
Dumnezeu cântându-l neîncetat: Aliluia! 


Icosul 2 

Dumnezeu ţi-a dat înţelegerea cerească, Sfinte cuvioase Sisoe. Din tinereţe, fără a 
înceta să te gândești la EI, ţi-ai părăsit casa şi părinţii de dragul Împărăției Ceru- 
rilor. Lăudând pe Domnul, care te-a slăvit să faci minuni şi să alini durerea tuturor 
celor ce îngenunchează înaintea vieții tale, luminându-ne cu curăția ta, te rugăm 
primeşte de la noi aceste cântări de laudă: 

Bucură-te, că te-ai remarcat prin lhniștirea minţii; 

Bucură-te, dascăl de călugări şi de pustnici; 

Bucură-te, că ţi-ai ucis trupul pentru mântuirea sufletului; 

Bucură-te, tămăduitorul neputinţelor omenești; 

Bucură-te, ocrotitorul mamelor şi al copiilor; 

Bucură-te, Sfinte cuvioase părinte Sisoe, slava şi lauda monahilor! 


Condacul 3 

Puterea Celui PreaÎnalt te-a hrănit şi te-a mântuit de păcat, pentru că, lăsând tot ce 
este pământesc, ai urmat dragostea lui Hristos. De aceea, din tine curg necontenit 
râurile harului lui Dumnezeu, pentru a vindeca pe oricine vine la tine, cu credinţă 
şi Îi cântă lui Dumnezeu: Aliluia! 


Icosul 3 
Plin de râvnă, ca un înger, te-ai muncit să păstrezi rânduiala vieţii monahale şi te-ai 
sălășluit în pustiul sfânt al marelui Antonie. Stropit cu roua harului lui Dumnezeu, 

ca slujitor credincios al lui Hristos, 1-ai ajutat pe toţi cei ce au venit la tine. lar noi, 
trăind şi văzând minunile tale, îți cântăm aşa: 

Bucură-te, că eşti un exemplu de blândeţe şi sârguință; 

Bucură-te, că prin smerenia ta, ai biruit ispitele demonice; 

Bucură-te, că ai moştenit Împărăţia Cerurilor; 

Bucură-te, că priveşti acum chipul Sfintei Treimi; 

Bucură-te, că ești slăvit în cer și pe pământ; 

Bucură-te, Sfinte cuvioase părinte Sisoe, slava şi lauda monahilor! 


Condacul 4 

Reducând la tăcere furtuna ispitelor rele şi a bolilor grele din oameni, tu, Sfinte 
părinte Sisoe, ai străbătut toată calea îngustă și dureroasă, a luptei monahale, pur- 
tând jugul vieții pustnicești, zăvorârea, tăcerea şi închinarea în rugăciune la Dom- 
nul. Şi așa, prin harul lui Dumnezeu, urcând din putere în putere, te-ai mutat în fa- 
milia cerurilor, unde te rogi cu Îngerii pentru noi, cântând lui Dumnezeu: Aliluia! 


Icosul 4 

Auzind şi văzând viaţa ta sfântă, cuvioase părinte Sisoe, toţi frații au alergat la tine 
unde au primit învăţătură prin cuvintele și faptele tale, lăudând pe Domnul cu Sfin- 
ți Lui. lar noi, sfinte părinte, te slăvim zicând: 

Bucură-te, că te-ai jertfit Domnului; 

Bucură-te, că te-ai înălțat pe culmile neînfricării; 

Bucură-te, florarea pustiului lui Antonie; 

Bucură-te, slujitorule credincios al Mântuitorului Hristos; 

Bucură-te, că ai păstrat ceea ce Sfinţii părinți ne-au dat nouă; 

Bucură-te, Sfinte cuvioase părinte Sisoe, slava şi lauda monahilor! 


Condacul 5 

Tu eşti sursa dătătoare de viaţă a harului lui Dumnezeu. Primind rangul de călugăr, 
ţi-ai îndreptat mintea spre Mântuitorul Hristos şi, slujindu-L cu credincioșie, te-ai 
înălțat la culmea fericirii, lăudând pe Dumnezeu cu Cetele îngerilor, cântând neîn- 
cetat: Aliluia! 


Icosul 5 

Văzând viaţa ta curată şi sfântă, Sfinte cuvioase părinte Sisoe, ucenicii tăi au fost 
uimiți şi au încercat să-ți imite viaţa. Și noi, admirându-ţi trăirea, îți cântăm așa: 
Bucură-te, vas ales al harului lui Dumnezeu; 

Bucură-te, că eşti plin de virtuți duhovnicești; 

Bucură-te, dascăl de călugări; 

Bucură-te, bucuria şi lauda Bisericii Ortodoxe; 

Bucură-te, cu familia de Sfinți din Cer; 
Bucură-te, că L-ai imitat pe Hristos Dumnezeu în blândeţe şi liniştire; 
Bucură-te, Sfinte cuvioase părinte Sisoe, slava şi lauda monahilor! 


Condacul 6 

Pustiul lui Antonie propovăduieşte faptele şi ostenelile tale, sfinte părinte bine- 
cuvântat, că l-ai sfințit cu rugăciunile și lacrimile tale. Te-ai asemănat cu proorocul 
Ile şi cu loan Botezătorul, mântuindu-i pe credincioși de atacurile duhurilor rele. 
Iar noi, mulțumind lui Dumnezeu, cântăm pentru acest dar: Aliluia! 


Icosul 6 

Sfinte, de Dumnezeu luminat al lui Hristos, tu eşti noul soare al credinţei, care a 
strălucit asupra noastră, cu lumina de nestins a virtuţilor evanghelice, prin care ne 
luminezi sufletele. Prin urmare, îti strigăm astfel: 

Bucură-te, că eşti slăvit de Domnul cu darul minunilor; 

Bucură-te, stârpitorul oricărei necredinţe, al puţinei credințe și al superstiţiilor; 
Bucură-te, stea care ne arată calea către Hristos, Dumnezeul nostru; 

Bucură-te, că eşti un dascăl de călugări liniștit şi blând; 

Bucură-te, că eşti cel mai mare ocrotitor al copulor lui Dumnezeu; 

Bucură-te, că de dragul cerului ai lăsat totul pământesc; 

Bucură-te, Sfinte cuvioase părinte Sisoe, slava şi lauda monahilor! 


Condacul 7 

Domnul, iubitor de oameni, vrând să arate în tine nespusa sa milă faţă de oameni, 
cuvioase părinte Sisoe, ni te-a dat ca o mare lumină, căci, cu cuvintele și faptele 
tale, Îi aduci totul lui Dumnezeu. Iar noi, luminaţi de învăţătura ta, Îi mulţumim lui 
Dumnezeu pentru Mila Sa asupra noastră, cântându-l: Aliluia! 


Icosul 7 

Văzând în tine pe noul ales al lui Dumnezeu, binecuvântat părinte Sisoe, poporul 
credincios din toate colțurile lumii te cheamă în necazurile și bolile lor şi ale copu- 
lor lor, pentru că nu îi respingi pe cei asupriți de chinuri și necazuri, ci ne vindeci 
pe toţi şi ne dai mângâiere. Cuvântul tău este răspândit pe tot pământul și toți cre- 
dincioşii te laudă spunând acestea: 

Bucură-te, păstorul nostru cel bun; 

Bucură-te, că ne vindeci slăbiciunile cu rugăciunile tale; 

Bucură-te, ajutor în necazuri și primejdu; 

Bucură-te, ocrotitorul milostiv al copiilor; 

Bucură-te, părinte milostiv şi blând; 

Bucură-te, Sfinte cuvioase părinte Sisoe, slava şi lauda monahilor! 

Condacul 8 

Văzând că devotamentul față de lucrurile pământeşti este moarte pentru suflet, 
cuvioase părinte, ţi-ai ridicat mintea și inima la ceruri. Ai îndurat suferinţe în lupta 
cu diavolul, dar l-ai biruit, cu smerenia, cântând neîncetat lui Dumnezeu: Aliluia! 


Icosul 8 

Umplându-te cu iubire divină, ai devenit sălașul Duhului Sfânt: ai profețit despre 
evenimentele îndepărtate ca pe ceva apropiat. Iar noi, privind minunile tale, care nu 
pot fi numerate, ca stele pe cer, îţi cântăm așa: 

Bucură-te, trâmbiță tăcută a Ortodoxiei; 

Bucură-te, că îi aduci pe păcătoşi la pocăință; 

Bucură-te, că ai arătat dragoste de foc pentru Domnul; 

Bucură-te, că ai nimicit cu focul rugăciunii săgețile demonice; 

Bucură-te, far care strălucește cu daruri duhovnicești; 

Bucură-te, Sfinte cuvioase părinte Sisoe, slava şi lauda monahilor! 


Condacul 9 

Îngerii din ceruri s-au minunat de faptele măreţe ale robului lui Dumnezeu, care, 
imitându-L, şi-a purtat crucea cu nădejdea învierii, s-a unit cu forţele cerești şi 
împreună cu ele, a strigat: Aliluia! 


Icosul 9 

Cuvintele înțelepților nu pot exprima multe dintre minunile tale, Sfinte cuvioase 
Sisoe, nici nu pot descrie toată căldura dragostei tale pentru Dumnezeu, care S-a 
arătat în faptele tale. Noi, admirându-ţi viaţa, îţi cântăm așa: 

Bucură-te, că ai moştenit Raiul, cu nevinovăția; 

Bucură-te, că te-ai învrednicit de Împărăţia lui Dumnezeu pentru dragostea față de 
aproapele tău; 

Bucură-te, păstor bun, că ţi-ai dat sufletul pentru oameni; 

Bucură-te, că ai luat asupra ta jugul blând al lui Hristos; 

Bucură-te, comoară de mare har; 

Bucură-te, Sfinte cuvioase părinte Sisoe, slava şi lauda monahilor! 


Condacul 10 

Ajungând la sfârşitul vieţii tale pământeşti, Sfinte cuvioase părinte Sisoe, ţi-ai dat 
sufletul Domnului, căruia I-ai slujit cu credință. Sufletul tău curat a fost purtat de 
Îngeri în braţele lui Hristos, iar acum, în cor cu Puterile fără trup, Îi cânţi neîncetat: 
Aliluia! 


Icosul 10 

O, Sfinte Sisoe, pustia Sfântului Antonie a fost Raiul tău de rugăciune, unde te-ai 
rugat neîncetat, ai vărsat lacrimi și ai vorbit cu Dumnezeu prin rugăciune! lar când 
a venit vremea trecerii tale în veșnicie, te-ai arătat Biserică vrednică a Duhului 
Sfânt, pentru că ai avut dragoste faţă de Dumnezeu și de aproapele tău. Văzând 
viaţa ta sfântă, strigăm către tine: 

Bucură-te, propovăduitor al credinţei lui Hristos; 

Bucură-te, că viaţa ta este egală cu viaţa Sfântului Antonie cel mare; 

Bucură-te, cel ce întorci mamelor copiii stăpâniți şi răpiți de demoni; 

Bucură-te, părinte Sisoe, că pe mulți căzuţi ai ridicat; 

Bucură-te, slăvit de Dumnezeu, că ai fost ca toți Sfinții; 

Bucură-te, că pe mulţi i-ai salvat de demoni; 

Bucură-te, Sfinte cuvioase părinte Sisoe, slava şi lauda monahilor! 


Condacul 11 

Făcând rugăciune neîncetată PreaSfintei Treimi, Sfinte cuvioase părinte, te-ai ară- 
tat un mare ascet al evlaviei de-a lungul vieţii tale; i-ai adus la Dumnezeu pe cei 
pierduţi şi ai vindecat bolnavii. Iar noi mulţumim Domnului pentru Mila Lui şi Îi 
cântăm neîncetat: Aliluia! 


Icosul 11 

În viaţă ai fost o mare lumină, Sfinte cuvioase Sisoe, iar, după moarte, ai strălucit 
peste toată lumea, căci din cinstitele tale moaște, curg râuri de minuni către toţi cei 
ce vin la tine cu credinţă şi dragoste. Prin urmare, rugătorul nostru cald la Dumne- 
zeu, te strigăm: 

Bucură-te, slujitor sincer al PreaSfintei Născătoare de Dumnezeu; 

Bucură-te, lumină care străluceşti în întunericul necredinței; 

Bucură-te, că Domnul te-a proslăvit cu multe minuni; 

Bucură-te, că ai îmbrățișat, cu dragostea ta, toate marginile pământului; 

Bucură-te, cununa nemuririi încununate de Dumnezeu; 

Bucură-te, Sfinte cuvioase părinte Sisoe, slava şi lauda monahilor! 


Condacul 12 

Cunoscând marea ta îndrăzneală înaintea lui Dumnezeu, Sfinte cuvioase părinte, ne 
rugăm ție: roagă-te, cu căldură, Domnului ca să ocrotească Sfânta Sa Biserică de 
necredinţă și schismă, de primejdii şi ispite şi, mai ales, pe copiii noştri, de toate 
necazurile şi nenorocirile, să fim împreună cu tine să Îi cântăm mereu, cu bucurie, 
Mântuitorului, Dumnezeului nostru: Aliluia! 


Icosul 12 

Sărbătorind slăvirea ta, Sfinte părinte Sisoe, te slăvim ca un puternic rugător, mân- 
gâietor şi mijlocitor şi strigăm către tine cu dragoste astfel: 

Bucură-te, ostaş al Împăratului împăraţilor; 

Bucură-te, robul Domnului domnilor; 

Bucură-te, că şi patria noastră este ocrotită de tine; 

Bucură-te, că ai învins toată viclenia diavolului; 

Bucură-te, lauda Bisericii Ortodoxe; 

Bucură-te, Sfinte cuvioase părinte Sisoe, slava şi lauda monahilor! 


Condacul 13 (de 3 ori) 

O, Sfânt cuvios şi slăvit părinte Sisoe, mare făcător de minuni, primește această 
mică rugăciune a noastră ca pe un cântec de laudă şi stând înaintea tronului lui 
Dumnezeu, roagă-te pentru noi să primim Mila Lui în viaţa noastră și în Ziua Jude- 
căţii, ca să Îi cântăm Domnului în veci: Aliluia! 


Se zice apoi, iarăşi: 


Icosul 1 

Făcătorul Îngerilor şi Domnul puterii te-a ales să slăveşti cu viaţa ta numele Prea- 
Sfintei Treimi, trăind ca şi călugăr, iar tu te-ai arătat cu adevărat om ceresc şi înger 
pământesc. Noi, văzând jertfele tale, îţi cântăm cu evlavie şi bucurie aşa: 
Bucură-te, cel care împodobeşti Biserica lui Hristos; 

Bucură-te, că eşti încununat cu o cunună a faptelor tale; 

Bucură-te, izvorul alinării suferinței şi al tuturor bunătăţilor; 

Bucură-te, că ai împlinit sfaturile Sfinților părinți; 

Bucură-te, că te laudă toţi cei ce au dragoste de haina monahală; 

Bucură-te, zelos mijlocitor pentru toţi creştinii şi copiii lor; 

Bucură-te, Sfinte cuvioase părinte Sisoe, slava şi lauda monahilor! 


şi Condacul 1 


Ai fost ales, Sfinte cuvioase părinte Sisoe, ca minunat locuitor al pustiului Sfân- 
tului Antonie și îndrumătorul nostru de rugăciune, iar acum stai înaintea tronului 
lui Dumnezeu! Îl lăudăm pe Domnul care te-a slăvit iar tu, având curaj înaintea 
Lui, fereşte-ne de toate primejdiile, apără mamele şi copii lor, iar noi strigăm către 
tine în vecii vecilor: Bucură-te, Sfinte cuvioase părinte Sisoe, slava şi lauda mo- 
nahilor! 


Apoi, se zice această: 

Rugăciune 


Slujindu-te de rugăciuni neîncetate, ai lepădat stricăciunea patimilor de la suflet şi 
ai curăţit vederea cugetului tău. Drept aceea, Sfinte Sisoe, te-ai învrednicit ca un 
prooroc a vedea mai înainte cele viitoare. 


Îngereşte ai vieţuit fiind în trup, cuvioase şi taberele cele potrivnice le-ai biruit. 
Drept aceea, cu veselie te-ai sălăşluit, părinte, în viaţa cea fără materie, unde sunt 
Cetele îngerilor. 


Cu sfințitele tale rugăciuni către Dumnezeu, curăţeşte sufletul meu, căci sunt îm- 
presurat de spinii patimilor şi de robia care mă cuprinde, miluieşte-mă, părinte, 
purtătorule de Dumnezeu, ca, ajungând curat, să cânt slavă Sfintei Treimi: Tatălui 
şi Fiului și Sfântului Duh acum și în veci vecilor. Amin! 


Și apoi se face Otpustul: Doamne, lisuse Hristoase, Fiul lui Dumnezeu pentru ru- 
găciunile prea curatei Maicii Tale, ale Sfântului cuvios Sisoe cel mare şi ale tuturor 
Sfinţilor, miluieşte-ne şi ne mântuieşte pe noi. Amin! 


Sursa: 
https://salutis8.wordpress.com/2022/07/06/acatistul-sfantului-cuvios-sisoe-cel-mare/ 


https://acoperamantulmaiciidomnului.wordpress.com/2022/03/15/acatistul-sfantului- 
cuvios-sisoe-cel-mare-ocrotitorul-mamelor-si-al-copiilor-6-iulie/ 


Sie sie e 


Luna iulie în 6 zile: pomenirea cuviosului părintelui nostru, Sisoe cel mare (7 
429) 


Cuviosul Sisoe, iubind pe Dumnezeu din tinereţe, a luat asupra sa jugul crucii şi a 
urmat cu osârdie lui Hristos, trăind în sihăstrie, în pustiile Egiptului. Prin smerenie 
ŞI prin rugăciune, viaţa lui s-a asemănat cu viaţa îngerilor, biruind pe vrăjmașii cei 
nevăzuţi, iar petrecerea lui era în pustiul muntelui, în care s-a nevoit şi cuviosul 
Antonie cel mare, fiind, cu adevărat, următor al vieţii lui Antonie. 


Pentru smerita lui cugetare, a luat atâta dar, de la Dumnezeu, încât a înviat pe mor- 
ți, precum este arătat și în Pateric, unde se află scris așa: 

Un oarecare om mirean, a mers pentru binecuvântare la ava Sisoe, din muntele lui 
Antonie, având cu sine pe fiul său, un copil mic. 


Deci, s-a întâmplat să se îmbolnăvească copilul pe drum, şi a murit, dar tatăl lui nu 
s-a tulburat de aceasta, ci, cu credinţă, s-a dus cu cel mort la stareţ. Şi, intrând în 
chilie, la cuviosul, s-a aruncat la picioarele lui, împreună cu fiul cel mort, pe care l- 
a pus cu faţa în jos, ca şi cum ar fi cerut binecuvântare şi rugăciune. 


Și, făcând stareţul rugăciune şi binecuvântându-i, a ieşit omul afară, lăsându-şi co- 
pilul, să zacă mort, la picioarele stareţului. 


Iar stareţul, neştiind despre moartea copilului, ci, socotind că stă pentru rugăciune, 
i-a zis: "Scoală-te fiule, şi du-te de aici”. 


Şi, îndată, înviind, mortul s-a sculat şi a ieşit, pe urmele părintelui său. 


Și omul, văzând pe fiul său viu, s-a întors cu el la stareţ şi, închinându-i-se, i-a 
mulţumit. 


Atunci, cunoscând stareţul învierea mortului s-a mâhnit mult, că nu voia să aibă 
faimă de făcător de minuni. ŞI a poruncit acelui om, să nu spună nimănui, până la 
moartea sa, ceea ce se făcuse. 


2 o e 


Pe acest părinte, insuflat de Dumnezeu, l-au întrebat frații: "De va cădea vreun fra- 
te, în vreo greşeală îi este destul un an de pocăință?” 

Răspuns-a stareţul: "Aspru este cuvântul acesta”. 

Zis-au fraţii: "Atunci şase luni, se cade să se pocăiască, cel ce a greşit?" 

Răspuns-a stareţul: "Este mult". 

Și iarăşi, au zis fraţii: "Dar patruzeci de zile, îi este de ajuns pentru pocăință?” 


Răspuns-a stareţul: "Este mult". 


După aceasta, a zis: "Cred în milostivirea lubitorului de oameni că, de se va pocăi 
omul din tot sufletul trei zile sunt de ajuns, pentru a primi Dumnezeu pocăinţa lui”. 


2 o e 

Alt frate a întrebat pe stareţ, zicând: "Ce voi face, părinte, că am căzut în păcat?" 
Starețul a răspuns: "Ridică-te, fiule, şi te vei mântui." 
Zis-a fratele: "După ridicare, iarăşi am căzut". 
Starețul i-a zis: "Ridică-te iarăşi”. 
Fratele a zis: "Până când va fi căderea şi ridicarea mea?" 
Starețul a răspuns: "Până ce te va ajunge şi te va găsi sfârşitul, ori în cele bune, ori 
în cele rele. Până atunci ni se cade să petrecem totdeauna în ridicare din păcate, 
pentru ca, în pocăință, să ne ajungă sfârşitul". 

&&& 
ŞI, petrecând în pustie şaizeci de ani, cuviosul Sisoe s-a apropiat de sfârşitul său. 
Și, când era să moară, stând lângă dânsul monahii, s-a luminat faţa lui ca lumina şi 
a grăit către dânşii: "lată, ava Antonie a venit”. 
Și, trecând puţin, iarăşi, a zis: "Iată, ceata Proorocilor a venit". 
Şi, iarăşi, s-a luminat, mai mult, şi a zis: "lată, ceata Apostolilor a venit." 
Și îndoit faţa lui s-a luminat şi vorbea cu cei nevăzuţi. 
ŞI l-au rugat pe el fraţu, zicând: "Spune-ne, părinte, cu cine vorbeşti?" 
Şi le-a zis lor: "lată, îngerii au venit că să mă ia, pe mine, şi mă rog lor, să mă lase 
pe mine, puţin ca să mă pocăiesc". 
Și i-au zis lui fraţii: "Nu-ţi este ţie de trebuinţă pocăinţa”. 
Răspuns-a stareţul: "Cu adevărat, nu mă ştiu pe mine, să fi atins, măcar începutul 
pocăinţei”. 
Și toţi fraţii îl ştiau pe el, că este desăvârşit. 
Și, iarăşi, mai mult, s-a luminat şi se făcuse faţa lui ca soarele şi s-au temut toţi. Şi 


a grăit către dânşii stareţul: "Iată, vine Domnul, vedeți toţi, că zice: "Aduceţi-Mi 
vasul cel ales din pustie”. 


Ar Dr Dr dr dr dr Dr dr de Dr Dr dr dr De de dr dr A de dr dr A A 


Xp XP XP IP IP 3 E 2 2 IP 3 3 E E 0 E IP 5 II XXX 


Je De De De De dr De e De De de De Dr De De De De De De e de e Ar A rd 


Și, zicând acestea, cuviosul, îndată, şi-a dat duhul său la Domnul. 


Și s-au văzut nişte fulgere şi s-a umplut casa aceea de bună mireasmă. Cu acest fel 
de fericit sfârşit, şi-a încheiat cuviosul Sisoe vremelnica sa viaţă, mutându-se la 
viaţa cea fără de sfârşit. Şi, acolo, sălăşluindu-se, împreună cu cetele pe care le-a 
văzut la sfârşitul său, se îndulceşte, acum de vederea feţei lui Hristos. 


Acestei îndulciri, să ne învrednicim şi noi, cu rugăciunile părintelui nostru Sisoe şi 
cu darul Domnului nostru lisus Hristos, căruia Se cuvine slava în veci. Amin. 

